Nr. 629/12.01.2022

**REGULAMENT**

**PRIVIND ORGANIZAREA ŞI DESFĂŞURAREA EXAMENELOR DE LICENŢĂ/DIPLOMĂ, DISERTAŢIE ŞI ABSOLVIRE**

**(SESIUNILE: IUNIE-IULIE 2022, SEPTEMBRIE 2022 ȘI FEBRUARIE 2023)**

**Lista responsabililor cu elaborarea, verificarea și aprobarea ediției sau, după caz, a reviziei în cadrul ediției informațiilor documentate[[1]](#footnote-1):**

|  |  |  |  |  |  |
| --- | --- | --- | --- | --- | --- |
|  | **Elemente privind responsabilii/operațiunea** | **Numele și prenumele/ Funcția** | **Compartiment** | **Data** | **Semnătura** |
|  | **1** | **2** | **3** | **4** | **5** |
| 1.1. | Elaborat | Grup de lucru | Biroul Programe Didactice Universitare și Postuniversitare |  |  |
| 1.2. | Verificat (avizarea conținutului) | Oana-Adriana CONSTANDACHE | Serviciul Școlaritate |  |  |
| 1.3. | Aviz conformitate cu *Procedură de sistem**privind inițierea, elaborarea, aprobarea, difuzarea, retragerea și arhivarea informațiilor documentate (regulamente, metodologii sau a altor documente asimilate) din cadrul Universității „Alexandru Ioan Cuza” din Iași* |  | Birou managementul calității |  |  |
| 1.4. | Aprobat  |  | Biroul Executiv al Consiliului de Administrație |  |
| Consiliul de Administrație |  |
| Senatul Universității |  |
| 1.5. | Arhivare original |  | Compartiment inițiator |  |

**CUPRINS**

[CAPITOLUL I. PRINCIPII GENERALE 4](#_Toc64876056)

[CAPITOLUL II. DOCUMENTE DE REFERINȚĂ 5](#_Toc64876057)

[CAPITOLUL III. ORGANIZAREA EXAMENELOR DE FINALIZARE A STUDIILOR 6](#_Toc64876058)

[*III.1. CALENDARUL DESFĂȘURĂRII EXAMENELOR 6*](#_Toc64876059)

[*III.2. COMISII 7*](#_Toc64876060)

[*III.3. ÎNSCRIEREA CANDIDAŢILOR 9*](#_Toc64876061)

[*III.4. TAXE 10*](#_Toc64876062)

[CAPITOLUL IV. DESFĂŞURAREA EXAMENELOR 10](#_Toc64876063)

[*IV.1. SUSȚINEREA PROBELOR ON-SITE 11*](#_Toc64876064)

[*IV.2. SUSȚINEREA PROBELOR ON-LINE 11*](#_Toc64876065)

[*IV.3. EXAMENUL DE LICENȚĂ/DIPLOMĂ ȘI ABSOLVIRE 12*](#_Toc64876066)

[*IV.3.1. PROBA 1: CUNOȘTINȚE FUNDAMENTALE ŞI DE SPECIALITATE…………. 12*](#_Toc64876067)

[*IV.3.1.1. PROBA SCRISĂ ……………………………………………………………. 12*](#_Toc64876068)

[*IV.3.1.2. PROBA ORALĂ …………………………………………………………… 15*](#_Toc64876069)

[*IV.3.2. PROBA 2: PREZENTAREA ŞI SUSŢINEREA LUCRĂRII DE LICENŢĂ / DIPLOMĂ / ABSOLVIRE…………………………………………………………………………………….. 15*](#_Toc64876070)

[*IV.4. EXAMENUL DE DISERTAŢIE 16*](#_Toc64876071)

[*IV.5. AFIȘAREA REZULTATELOR FINALE 16*](#_Toc64876072)

[CAPITOLUL V. ELIBERAREA DOCUMENTELOR DE STUDII 17](#_Toc64876073)

[CAPITOLUL VI. DISPOZIŢII FINALE ŞI TRANZITORII 18](#_Toc64876074)

[ANEXE 20](#_Toc64876075)

1. PRINCIPII GENERALE
2. Prezentul regulament reglementează desfășurarea examenelor de finalizare a studiilor în cadrul Universității „Alexandru Ioan Cuza” din Iași (licență/diplomă, disertație și absolvire) pentru studiile universitare de licență, studiile universitare de master și conversia profesională a cadrelor didactice, sesiunile iunie-iulie 2022, septembrie 2022 și februarie 2023.
3. (1) Finalizarea studiilor pentru absolvenții specializărilor/programelor organizate în baza **Legii nr. 84/1995**, republicată, cu modificările şi completările ulterioare, se încheie:

a) cu **examen de licenţă** sau cu **examen de diplomă** pentru studiile în învăţământul universitar de lungă durată, după caz;

b) cu **examen de absolvire** pentru studiile în învăţământul universitar de scurtă durată;

c) cu **examen de disertaţie** pentru absolvenţii studiilor de master, studiilor aprofundate și studii academice postuniversitare;

d) cu **examen de absolvire** pentru studiile postuniversitare de specializare.

(2) Specializările/programele desfăşurate în baza **Legii nr. 288/2004**, privind organizarea studiilor universitare, cu modificările şi completările ulterioare, se finalizează astfel:

1. ciclul I de studii universitare: studiile universitare de licenţă se încheie cu **examen de licenţă** sau examen **de diplomă**;
2. ciclul II de studii universitare: studiile universitare de master se încheie cu **examen de disertaţie.**

(3) Pot susţine **examen de finalizare a studiilor (licență/diplomă/absolvire/disertație)** la Universitatea „Alexandru Ioan Cuza” din Iaşi:

1. absolvenţii programelor de studii/specializărilor acreditate sau autorizate să funcţioneze provizoriu existente, lichidate ori intrate în lichidare din cadrul Universității „Alexandru Ioan Cuza” din Iași;
2. absolvenţii programelor de studii organizate în baza Legii învățământului nr. 84/1995 republicată, cu modificările și completările ulterioare;
3. absolvenţii instituţiilor de învăţământ superior acreditate sau autorizate să funcționeze provizoriu cu care universitatea are acorduri de parteneriat, care se pot înscrie şi pot susţine examenul de licenţă/diplomă, cu aprobarea Senatului Universității „Alexandru Ioan Cuza” din Iași, în baza unui protocol încheiat între cele două instituţii. Protocolul, aprobat de Senatul Universităţii, după avizul Consiliului de Administraţie, va cuprinde condiţiile de desfăşurare a examenelor, taxele aferente acoperirii cheltuielilor, modalitatea de plată, precum şi orice alte prevederi cuprinse în legislaţia în vigoare.
4. orice absolvent al învăţământului superior din România, în condiţiile legii, dacă a acumulat cel puţin 50% din creditele specializării la Universitatea „Alexandru Ioan Cuza” din Iaşi în calitate de student;
5. absolvenţi ai universităţilor din Consorțiul Universitaria, cu avizul consiliilor de administrație și aprobarea senatelor universitare ale celor două instituții de învățământ superior;
6. absolvenții studiilor universitare de masterat/studii postuniversitare de specializare/ studii academice postuniversitare/studii aprofundate organizate exclusiv în cadrul Universității „Alexandru Ioan Cuza” din Iaşi;
7. absolvenţii proprii ai programelor de conversie profesională a cadrelor didactice din învățământul preuniversitar.
8. (1) Absolvenţii Universităţii „Alexandru Ioan Cuza” din Iaşi se pot înscrie şi pot susţine examenul de licenţă/diplomă la o altă instituţie de învăţământ superior acreditată cu avizul favorabil al consiliilor de administraţie și cu aprobarea senatelor universitare ale celor două instituţii de învăţământ superior.

(2) După promovarea examenului de licență la o altă universitate (pentru care deține aprobarea celor două senate), absolventul poate solicita eliberarea suplimentului la diplomă pe baza unei cereri adresată rectorului Universității „Alexandru Ioan Cuza” din Iași, la care atașează o copie după adeverința care atestă promovarea examenului de licență.

1. DOCUMENTE DE REFERINȚĂ

Examenele de finalizare a studiilor la Universitatea „Alexandru Ioan Cuza” din Iaşi se vor desfăşura în conformitate cu următoarele acte normative:

1. **Legislație primară:**
2. *Legea educaţiei naţionale* nr. 1/2011, cu modificările şi completările ulterioare;
3. Legea nr. 288/2004 privind *organizarea studiilor universitare* cu modificările şi completările ulterioare;
4. *Ordinul nr. 6125/2016 privind aprobarea Metodologiei-cadru de organizare și desfășurare a examenelor de licență/diplomă și disertație, cu modificările și completările ulterioare*
5. *Ordinul nr. 3200/2021 pentru modificarea și completarea Metodologiei-cadru de organizare și desfășurare a examenelor de licență/diplomă și disertație, aprobată prin Ordinul ministrului educației naționale și cercetării științifice nr. 6.125/2016*
6. Legea nr. 60/2000 privind *dreptul absolvenţilor învăţământului superior particular de a susţine examenul de finalizare a studiilor la instituţiile de învăţământ superior de stat acreditate*, cu modificările şi completările ulterioare;
7. Hotărârea de Guvern nr. 404/2006 privind *organizarea şi desfăşurarea studiilor universitare de masterat*;
8. Ordinul MECTS nr. 6194/2012 privind aprobarea *Normelor metodologice de organizare şi funcţionare a programelor de conversie profesională a cadrelor didactice din învăţământul preuniversitar,* cu modificările şi completările ulterioare;
9. Ordinul Ministrului Educației și Cercetării nr. 4156/2020 pentru aprobarea [*Regulamentului-cadru*](http://legislatie.just.ro/Public/DetaliiDocumentAfis/225525)*privind regimul actelor de studii și al documentelor universitare în sistemul de învățământ superior;*
10. Ordonanţa de Urgenţă a Guvernului nr. 41/2016 privind *stabilirea unor măsuri de simplificare la nivelul administraţiei publice centrale*, cu modificările şi completările ulterioare.
11. **Reglementări interne:**
12. *Carta Universității „Alexandru Ioan Cuza” din Iaşi*;
13. *Regulamentul general de organizare și funcționare al Universității „Alexandru Ioan Cuza” din Iași*.
14. ORGANIZAREA EXAMENELOR DE FINALIZARE A STUDIILOR
	1. CALENDARUL DESFĂȘURĂRII EXAMENELOR
15. Examenele de finalizare a studiilor se pot organiza în trei sesiuni:

- sesiunea **iunie/iulie 2022** (conform *Structurii anului universitar 2021/2022*);

- sesiunea **septembrie 2022** - sesiune specială pentru studenţii care au beneficiat de mobilităţi Erasmus în anul universitar 2021/2022 și pentru studenții care, din motive medicale, nu au putut susține examenul de licență în sesiunea iulie 2022;

- sesiunea **februarie 2023** (conform *Structurii anului universitar 2022/2023*).

* 1. COMISII
1. (1) Pentru coordonarea organizării şi desfăşurării examenului de finalizare a studiilor, până la data de **23 mai 2022**, Biroul Executiv al Consiliului de Administraţie va aproba o Comisie centrală pe Universitate. Pentru perioada desfăşurării efective a examenului de finalizare a studiilor, Comisia centrală îşi stabileşte sediul la Rectoratul Universităţii „Alexandru Ioan Cuza” din Iaşi.

(2) Comisia centrală pe Universitate organizează şi supraveghează desfăşurarea examenelor de finalizare a studiilor.

1. (1) În vederea bunei desfășurări a examenelor de finalizare a studiilor (licenţă/ diplomă/ disertaţie/ absolvire) se constituie, la nivelul fiecărei facultăți, *Comisiile pentru examenul de finalizare a studiilor pe specializări/programe de studii* și *Comisiile pentru soluționarea contestațiilor*, la propunerea consiliilor facultăţilor şi cu aprobarea Biroului Executiv al Consiliului de Administraţie.
2. Pentru absolvenţii specializărilor/programelor organizate în baza Legii nr. 84/1995, facultăţile vor constitui comisii distincte de examinare şi vor stabili condiţii de organizare şi desfăşurare specifice.
3. (1) **Comisiile de examen** pentru finalizarea studiilor universitare de licenţă, master şi programe de conversie profesională a cadrelor didactice din învățământul preuniversitar sunt formate din 5 membri, titulari ai Universității „Alexandru Ioan Cuza” din Iași, cu excepția îndrumătorului lucrării, după cum urmează:

a) președinte (profesor, conferențiar);

b) doi membri permanenți (profesor, conferențiar, lector/şef lucrări);

c) un membru nepermanent (coordonatorul lucrării);

d) secretar (cel puţin gradul de asistent titular, exclusiv cu atribuții de administrare a documentelor).

 (2) Odată cu nominalizarea comisiilor pentru examenul de finalizare a studiilor, se vor nominaliza și membrii supleanți.

(3) În situația în care îndrumătorul lucrării este membru permanent în comisie/președinte, acesta va fi înlocuit în această calitate de către un membru supleant și va nota doar ca membru nepermanent, astfel încât candidatul va primi patru note de la patru membri diferiți ai comisiei.

 (4) Membrii comisiilor sunt cadre didactice titulare, cu excepția îndrumătorului lucrării de finalizare a studiilor, care poate fi și cadru didactic asociat.

(5) Componența comisiilor pentru examenele de licență, diplomă, disertație și a comisiilor pentru soluționarea contestațiilor, precum și numărul membrilor acestora nu se modifică pe durata examenelor de finalizare a studiilor, fiind aceeași pentru sesiunile iunie-iulie/septembrie 2022 și pentru sesiunea februarie 2023.

(6) În cazul în care, din motive justificate, unul dintre membrii comisiei nu poate participa la examinare, acesta va fi înlocuit cu un alt cadru didactic, cu respectarea dispozițiilor alin. (1) privitoare la gradul didactic, cu aprobarea conducerii facultății și a Comisiei centrale pe Universitate.

(7) Facultățile vor desemna, pentru situațiile prevăzute la punctele (3) și (6), membri supleanți, cu respectarea dispozițiilor alin. (1) privitoare la gradul didactic.

(8) Într-o sesiune de finalizare a studiilor universitare, un cadru didactic nu poate fi membru permanent în mai mult de două comisii pentru același ciclu de studii, cu excepția secretarului de comisie**.**

(9) În cazul în care, din motive obiective, coordonatorul nu poate fi prezent la examenul de susținere a lucrării de finalizare a studiilor, acesta poate delega calitatea de membru al comisiei de examen unui alt cadru didactic, printr-o cerere adresată președintelui comisiei de finalizare a studiilor.

1. În cazul în care examenele de finalizare a studiilor se desfășoară on-line, toți membrii comisiilor au obligația de a semna *Declarația prin care își dau acordul în privința înregistrării examenului de finalizare a studiilor* (Anexa I).
2. În condiţiile desfăşurării examenului de finalizare a studiilor universitare pe parcursul a cel mult 5 zile, numărul maxim de candidaţi ai unei comisii este de 150, respectându-se o medie de 30 pe zi.
3. În conformitate cu Codul de etică şi deontologie profesională al Universităţii „Alexandru Ioan Cuza” din Iaşi, membrii comunităţii academice nu pot participa la următoarele activităţi care implică membrii familiei sau rude până la gradul III: activităţi de evaluare a studenţilor (comisii de examene), îndrumarea lucrărilor de licenţă/diplomă, disertaţie şi de absolvire etc. Stabilirea gradului de rudenie intră în obligaţiile conducerii facultăţii.
4. Componenţa comisiilor pentru examenele de licenţă/diplomă, disertaţie şi absolvire şi a comisiilor pentru soluţionarea contestaţiilor se publică pe site-ul web al facultății.

* 1. ÎNSCRIEREA CANDIDAŢILOR
1. Înainte de începerea perioadei de înscriere, secretariatele facultăților vor întocmi și afișa listele cu absolvenții promoției curente care au dreptul să se înscrie la examenul de finalizare a studiilor.
2. Pentru înscrierea la examenul de finalizare a studiilor, candidații trebuie să depună la secretariatul facultăţii următoarele:
3. cererea tip, care va include și declarația prin care își dă acordul în privința înregistrării examenului de finalizare a studiilor(Anexa II), în situația în care acesta se desfășoară on-line, respectiv declarația prin care candidatul precizează dacă este de acord ca, pe lista cu rezultate, să fie afișat cu numele sau printr-un cod (numărul matricol sau un alt cod);
4. lucrarea de licenţă/ diplomă/ disertaţie/ absolvire, avizată de coordonatorul științific și însoțită de *Declarația privind autenticitatea conţinutului lucrării de licenţă/ diplomă/ disertaţie/ absolvire* (Anexa III);
5. copie după certificatul de naştere;
6. copie după un act de identitate (buletin/carte de identitate/paşaport, după caz);
7. copie după certificatul de căsătorie / documentul care atestă schimbarea numelui /hotărâre de adopție, actul administrativ de schimbare a numelui, împreună cu documentele prevăzute pentru aceste situații, conform *Normelor pentru gestionarea datelor și documentelor privind examenul de finalizare a studiilor* aprobate în ședința BECA din data de 10.06.2021 (dacă este cazul);
8. Diploma de Bacalaureat sau echivalentă, în original (pentru examenele de licenţă/diplomă, disertaţie şi absolvire);
9. Diploma de Licenţă şi Suplimentul la Diplomă/ Foaia Matricolă în original (pentru examenele de disertaţie şi absolvire);
10. Atestatul de recunoaștere a diplomelor, eliberat de către Centrul Național de Recunoaștere și Echivalare a Diplomelor (bacalaureat/licență), acolo unde este cazul;
11. Hotărârea Senatului Universității „Alexandru Ioan Cuza” din Iași, prin care se aprobă susținerea examenului de finalizare a studiilor la Universitatea „Alexandru Ioan Cuza” din Iași, pentru absolvenții altor instituții de învățământ superior.
12. chitanţa de plată a taxei, în caz de repetare a examenului;
13. Prin Declarația privind autenticitatea se atestă, sub sancțiunea prevăzută de legea penală pentru fals în declarații, faptul că lucrarea de licenţă/ diplomă/ disertaţie/ absolvire, depusă în vederea susţinerii, este realizată în exclusivitate de către candidat, cu respectarea prevederilor legislaţiei în vigoare referitoare la protecţia drepturilor de autor.
14. În funcție de evoluția contextului epidemiologic sau cu decizia Consiliului facultăţii, absolvenții Universității „Alexandru Ioan Cuza” din Iași pot transmite documentele de la art. 11 către secretariatul facultăţii în format electronic sau fizic.
15. După încheierea perioadei de înscriere, secretariatele facultăților vor întocmi și afișa listele cu candidaţii care au dreptul să se prezinte la examenul de licenţă/diplomă/disertaţie/absolvire.
	1. TAXE
16. Taxa pentru repetarea examenelor de licență/diplomă/absolvire şi disertaţie este de 200 lei.
17. DESFĂŞURAREA EXAMENELOR
18. (1) La aceeași specializare, examenul se organizează şi se desfăşoară în aceleaşi condiţii pentru toţi candidaţii.
19. Lucrările de finalizare a studiilor se susțin în limba de predare a programului de studiu.
20. În cazul examenului de licență/diplomă, în situația în care ambele probe (conform art. 32) se desfășoară oral, fiecărui candidat i se acordă, pentru examinare, un interval de aproximativ 20 de minute.
21. Deliberarea comisiilor cu privire la stabilirea rezultatelor examenelor de finalizare a studiilor nu este publică.
22. În funcție de evoluția contextului epidemiologic, probele se vor desfășura on-line sau „față în față”, cu respectarea reglementărilor în vigoare pe perioada stării de alertă și a condițiilor determinate de contextul epidemiologic al infecției cu virusul SARS-COV 2.
23. Promovarea primei probe din cadrul examenului de licenţă/diplomă/absolvire și nota obținută în sesiunile iunie/iulie/septembrie poate fi recunoscută doar pentru sesiunea februarie 2023, pe baza unei cereri din partea candidatului adresată decanului facultății.
24. (1) La probele orale din cadrul examenelor de finalizare a studiilor, notele acordate de fiecare membru al comisiei sunt numere întregi de la 1 la 10. Nota obținută de candidat la o probă orală se calculează ca medie a celor 4 note acordate de membrii comisiei care au dreptul de a nota.
25. Media minimă de promovare a fiecărei probe din cadrul examenului de licenţă/ diplomă/ absolvire este 5,00; media finală minimă de promovare este 6,00.
26. Media minimă de promovare a examenului de disertaţie este 6,00.
27. Media examenului de licență/diplomă/absolvire se calculează cu două zecimale, fără rotunjire, exclusiv în baza mediei probelor.
28. Media examenului de disertație se calculează cu două zecimale, fără rotunjire, exclusiv pe baza notelor acordate de către membrii comisiei de examen.
29. Rezultatele obținute la probele orale nu pot fi contestate.
	1. SUSȚINEREA PROBELOR ON-SITE
30. Probele pentru examenul de licență/ diplomă/ absolvire/disertație se desfăşoară în sediul Universității „Alexandru Ioan Cuza” din Iași, în prezența, în același loc şi în același moment, a comisiei/comisiilor de examen specifice fiecărei probe şi a candidaților.
31. În timpul probelor orale/scrise, în sală trebuie să fie prezenți minimum 2 candidați.
32. Este recomandat ca facultățile să asigure un spațiu propice de așteptare în proximitatea sălii de examen.
33. Pot desfășura examenele de finalizare a studiilor on-site doar facultățile care au desfășurat, integral sau parțial, activități didactice față în față în semestrul II al anului universitar 2021/2022.
	1. SUSȚINEREA PROBELOR ON-LINE
34. Prin derogare de la prevederile art. 24, pe perioada stării de alertă, necesitate sau urgență, în baza autonomiei universitare, cu respectarea calității actului didactic și cu asumarea răspunderii publice, probele din cadrul examenelor pentru finalizarea studiilor se pot desfășura și on-line.
35. Examenele orale de finalizare a studiilor, susţinute prin intermediul platformelor informatice audio-video accesibile atât cadrelor didactice, cât și absolvenților, se vor desfășura cu îndeplinirea următoarelor condiții:
* respectarea condiției coprezenței în examen a cel puțin 2 candidaţi;
* prezența online concomitentă a tuturor membrilor comisiei de examen;
* susținerea în varianta on-line va fi înregistrată integral și arhivată la nivelul facultății pentru o perioadă de 2 ani.
1. Pe perioada desfășurării examinării, candidatul are obligația de a nu opri voluntar conexiunea și de a nu pleca din fața camerei web, în caz contrar acesta pierzând dreptul de a fi examinat în sesiunea respectivă;
2. În situația întreruperii conexiunii din motive neimputabile candidatului, comisia de examen va decide în privința continuării sau reluării examinării.
	1. EXAMENUL DE LICENȚĂ/DIPLOMĂ/ABSOLVIRE
3. Examenul de finalizare a studiilor universitare de licenţă şi a programelor de conversie profesională a cadrelor didactice din învăţământul preuniversitar constă din două probe, după cum urmează:

a) Proba 1: *Cunoştinţe fundamentale şi de specialitate*;

b) Proba 2: *Prezentarea şi susţinerea lucrării de licenţă/diplomă/absolvire*.

* + 1. PROBA 1: CUNOȘTINȚE FUNDAMENTALE ŞI DE SPECIALITATE
1. (1) Denumirea Probei 1 *Cunoştinţe fundamentale şi de specialitate* se va stabili, pentru fiecare specializare în parte, de către Consiliul facultăţii şi se va aproba de către Biroul Executiv al Consiliului de Administraţie.
2. Susțin probă scrisă la examenul de licență absolvenţii următoarelor facultăţi: Biologie (test grilă-online), Chimie și Drept.
3. Susțin probă orală la examenul de licenţă/diplomă absolvenţii următoarelor facultăţi: Educaţie Fizică şi Sport, Economie şi Administrarea Afacerilor, Filosofie şi Ştiinţe Social-Politice, Fizică, Geografie şi Geologie, Informatică, Istorie, Litere, Matematică, Psihologie şi Ştiinţe ale Educaţiei, Teologie Ortodoxă și Teologie Romano-Catolică.
4. Susțin probă orală la examenul de absolvire a programelor de conversie profesională a cadrelor didactice din învăţământul preuniversitar absolvenţii următoarelor facultăţi: Educaţie Fizică şi Sport, Economie şi Administrarea Afacerilor, Geografie şi Geologie.
5. Tematica şi bibliografia aferente Probei 1 se stabilesc de către fiecare facultate în parte şi se aduc la cunoştinţa candidaţilor prin afişare şi/sau publicare pe site-ul web al facultății la începutul semestrului II al ultimului an de studiu.
	* + 1. PROBA SCRISĂ
6. (1)Proba 1 *Cunoştinţe fundamentale şi de specialitate* precede susţinerea lucrării de licenţă/ diplomă /absolvire şi se desfăşoară sub formă de lucrare scrisă cu durata de până la 4 ore.
7. Subiectele pentru proba scrisă se stabilesc la nivelul comisiei de licenţă/ diplomă/ absolvire pe facultate, cu cel mult 24 de ore înainte de începerea examenului de finalizare a studiilor, avându-se în vedere următoarele criterii:
8. să asigure o cuprindere echilibrată a materiei şi să poată fi rezolvate de un candidat cu o pregătire medie în limita timpului destinat probei;
9. sa facă posibilă aprecierea obiectivă a pregătirii candidaţilor, a capacităţii lor de sinteză şi a aptitudinilor pentru specializarea absolvită.
10. Subiectele pentru Proba 1 se stabilesc după următoarea procedură:

a) fiecare membru al comisiei elaborează pentru specializarea la care este evaluator cel puțin 5 subiecte/5 seturi de subiecte (în cazul testelor grilă) din tematica și bibliografia afișate;

b) se elaborează 5 bilete de examen prin tragere la sorți din subiectele elaborate care se introduc în plic închis;

c) preşedintele comisiei de licenţă extrage un plic închis cu unul dintre bilete;

d) biletul extras constituie subiectul de examen pentru candidaţi;

e) subiectul extras va fi multiplicat în atâtea exemplare câte săli de examen sunt;

f) preşedintele și secretarul comisiei de licenţă distribuie în săli plicurile sigilate cu subiectele pentru examen.

1. Persoanele care participă la stabilirea subiectelor și la multiplicarea acestora nu vor părăsi sala comisiei de licenţă pe facultate și nici nu vor lua legătura cu alte persoane până în momentul deschiderii plicurilor în săli. Se interzice introducerea oricăror mijloace de comunicare în sala unde are loc întocmirea subiectelor, multiplicarea acestora și pregătirea plicurilor cu subiecte.
2. În cazurile testelor tip grilă, dispozițiile prezentului articol se aplică în mod corespunzător, cu mențiunea că, pentru stabilirea variantelor de subiecte, prin extragerea acestora din baza de date, se poate folosi un program informatic, cu respectarea termenului prevăzut la alin. (2) în ceea ce privește operațiunea de extragere a subiectelor.
3. Pentru rezolvarea subiectelor de la proba scrisă, candidaţii vor primi, de la responsabilii de săli, coli tip, având ştampila facultăţii. Pe colţul ce urmează să fie lipit se vor completa lizibil numele şi prenumele candidatului, precum şi iniţiala prenumelui tatălui. Colţul înnegrit se va lipi, de către candidat, numai în momentul predării lucrării. În caz de test grilă se va folosi foaia obişnuită sau, după caz, foi standard pentru corectura electronică şi se va aplica eticheta deasupra colţului.
4. Se interzice introducerea de către candidaţi în sălile de examen a oricăror mijloace de comunicare.
5. Baremul va fi afișat la expirarea timpului de examinare. În funcție de specificul fiecărei facultăți, comisia de finalizare a studiilor va stabili un interval de timp pentru formularea și rezolvarea contestațiilor la barem.
6. Corectarea și notarea lucrărilor scrise se desfășoară numai după soluționarea contestațiilor la barem, conform alineatului (8), în săli stabilite anterior, după un program fixat de către comisia de licență. Dacă examenul este de tip grilă, comisia de licență pe facultate propune proceduri tehnice de notare. Accesul altor persoane în aceste săli, în afara membrilor comisiei, este cu desăvârșire interzis.
7. Fiecare grup de subiecte va fi corectat independent de către doi membri ai comisiei şi va fi apreciat separat cu note de la 1 la 10. Media fiecărei lucrări scrise, acordată independent şi separat de fiecare corector, se calculează ca medie aritmetică fără rotunjire, cu două zecimale, a notelor pentru fiecare subiect/temă/problemă. Notele acordate pentru fiecare subiect/temă/problemă, precum și media pe lucrare se consemnează în borderouri separate, astfel încât să fie cunoscute numai de persoanele care au evaluat lucrarea. În cazul testelor grilă, corectarea poate fi făcută și prin mijloace electronice.
8. După încheierea evaluării şi notării tuturor lucrărilor în condiţiile precizate mai sus, se întocmesc borderouri centralizatoare şi se calculează media finală a lucrării ca medie aritmetică, cu două zecimale, fără rotunjire, a mediilor acordate de fiecare corector în parte.
9. În cazul în care între mediile acordate de corectori, la aceeaşi lucrare scrisă, există o diferenţă mai mare de 1 punct, lucrarea va fi încredințată unui alt cadru didactic numit de preşedintele comisiei de licenţă, care va proceda la reevaluarea lucrării şi va stabili media finală, pe care o va trece în borderou sau pe teză, sub semnătură. Aceeaşi procedură va fi aplicată şi în cazul diferenţelor strict mai mari de 2 puncte la notele acordate separat de către corectori pentru fiecare subiect/ temă/ problemă.
10. Media finală este scrisă pe fiecare lucrare în parte, înainte de deschiderea acestora, cu semnătura preşedintelui comisiei de licenţă sau a unui membru al comisiei desemnat de către preşedinte.
11. Lucrările scrise de deschid numai după încheierea acțiunii de evaluare a tuturor lucrărilor şi trecerea mediei finale pe fiecare în parte.
12. Mediile finale obținute de către candidați se trec direct în cataloagele alfabetice.
13. Eventualele contestaţii privind rezultatele probei scrise se depun la secretariatul facultăţii unde s-a desfăşurat examenul, în termen de 24 de ore de la afişarea rezultatelor, şi se rezolvă în termen de 48 de ore de la data încheierii depunerii acestora, de către Comisia de analiză şi soluţionare a contestaţiilor. Rezultatul probei se va modifica numai dacă nota primită la recorectarea tezei va fi mai mare sau egală cu 1 punct faţă de nota iniţială. În cazul în care subiectele la proba scrisă sunt de tip grilă, în vederea soluționării contestației, punctajul va fi calculat manual de cel puțin doi membri ai Comisiei de analiză și soluționare a contestațiilor, iar în cazul în care punctajul astfel calculat diferă de cel stabilit prin mijloace electronice, nota finală a probei scrise va fi stabilită pe baza punctajului acordat de Comisia de analiză și soluționare a contestațiilor.
14. Pentru lucrările care au primit inițial note cuprinse între 9,01 şi 9,99, inclusiv 9,01 şi 9,99, nota definitivă este nota acordată de comisia de contestaţii.
15. Rezultatul soluționării contestaţiei este definitiv.
	* + 1. PROBA ORALĂ
16. În situația în care Proba 1 *Cunoştinţe fundamentale şi de specialitate* se desfășoară oral, comisia de examinare pregătește cu 24 de ore înainte de desfășurarea probei un număr suficient de bilete de examen cu subiecte din tematica și bibliografia afișate.
17. Biletele de examen vor purta semnătura președintelui comisiei de examinare și ștampila facultății.
18. Evaluarea cunoştinţelor fundamentale şi de specialitate constă în verificarea orală a candidaţilor, pe baza subiectelor extrase conform modalității stabilite de comisie, în urma oferirii unui timp rezonabil de gândire pentru elaborarea răspunsului.
19. Nota de la proba *Cunoştinţe fundamentale şi de specialitate* este media aritmetică (cu două zecimale, fără rotunjire) a notelor întregi acordate de fiecare membru al comisiei (exceptând secretarul).
	* 1. PROBA 2: PREZENTAREA ŞI SUSŢINEREA LUCRĂRII DE LICENŢĂ / DIPLOMĂ / ABSOLVIRE
20. (1) Temele lucrărilor de licenţă/diplomă/ absolvire sunt cele propuse de către cadrele didactice coordonatoare, verificate de către departamente şi aprobate de către Consiliile facultăţilor. La specializările duble, tema lucrării de licenţă/diplomă poate fi aleasă la oricare dintre cele două specializări.
21. În cazul specializărilor duble, candidatul este înscris la o comisie în care se regăseşte tema lucrării de licenţă:

a) facultățile trebuie să constituie comisii pentru fiecare dintre cele două specializări;

b) este de competența facultăților să propună comisii pentru alte situații, diferite de cele standard (ex. module în limbi străine).

1. Proba *Prezentarea şi susţinerea lucrării de licenţă/diplomă/absolvire* este publică.
2. Nota pentru prezentarea şi susţinerea lucrării de licenţă/diplomă/absolvire este media aritmetică (cu două zecimale, fără rotunjire) a notelor întregi acordate de cei patru membri ai comisiei.
	1. EXAMENUL DE DISERTAŢIE
3. Examenul de disertaţie constă dintr-o singură probă: *prezentarea şi susţinerea* **lucrării de disertaţie.**
4. Temele lucrărilor de disertație sunt cele propuse de către cadrele didactice coordonatoare ce susțin activități didactice în programul de studii respectiv sau co-îndrumare cu un cadru didactic din program, verificate de către departamente şi aprobate de către Consiliile facultăţilor.
5. Susţinerea lucrării de disertaţie este publică.
6. Nota pentru prezentarea şi susţinerea lucrării de disertaţie este media aritmetică (cu două zecimale, fără rotunjire) a notelor întregi acordate de cei patru membri ai comisiei (cu excepția secretarului).
	1. AFIȘAREA REZULTATELOR FINALE
7. Rezultatele finale ale examenelor de finalizare a studiilor se comunică prin afişare la sediul facultăţilor organizatoare şi pe site-urile acestora în termen de cel mult 48 ore de la data susţinerii acestora. Listele afișate cu rezultatele examenelor de finalizare a studiilor vor fi nominale, pentru candidații care și-au exprimat acordul în acest sens prin completarea cu DA în câmpul II al Anexei II, și vor indica numărul matricol, în situația absolvenților care nu și-au exprimat acordul afișării cu nume și prenume (au bifat varianta NU).
8. Cataloagele parțiale și cele finale, semnate de către membrii comisiei, se arhivează la secretariatul facultății.
9. ELIBERAREA DOCUMENTELOR DE STUDII
10. Diplomele pentru absolvenţii care au promovat examenul de finalizare a studiilor se eliberează în termen de cel mult 12 luni de la data promovării.
11. (1) Până la eliberarea diplomei, absolvenţii care au promovat examenul de finalizare a studiilor primesc adeverinţe de absolvire.

(2) Adeverinţa de absolvire a studiilor conferă titularului aceleaşi drepturi legale ca şi diploma şi este necesar să conţină funcţia, numele, prenumele şi semnătura persoanelor responsabile din instituţia de învăţământ superior, precum şi informaţiile următoare: a) domeniul de studii universitare; b) programul de studii/specializarea; c) perioada de studii; d) media de finalizare a studiilor; e) statutul de acreditare/autorizare provizorie, forma de învăţământ, limba de predare, locaţia geografică, numărul de credite şi actul normativ care le stabileşte (Hotărârea Guvernului, Ordin al Ministrului, după caz).

(3) În caz de pierdere sau de distrugere, eliberarea unei noi adeverinţe urmează procedurile legale privind eliberarea duplicatelor actelor de studii.

1. (1) Absolvenţii care **nu promovează examenul de licenţă/diplomă** primesc, la cerere, o adeverință de absolvire a studiilor universitare eliberată de instituţia de învăţământ superior absolvită, care va cuprinde informaţiile prevăzute în art.51. al. 2, cu excepţia mediei de finalizare a studiilor care se va înlocui cu mediile de promovare a anilor de studii.

(2) Aceştia pot susţine examenul de finalizare a studiilor în oricare altă sesiune, cu plata de către candidat a cheltuielilor de examinare stabilite de Senatul Universităţii „Alexandru Ioan Cuza” din Iaşi. Absolvenţii promoţiilor anterioare se pot înscrie la examenele de finalizare a studiilor în sesiunile programate pentru promoţia curentă.

(3) Absolvenţii studiilor universitare de masterat înmatriculaţi începând cu anul universitar 2008/2009, care **nu au promovat examenul de disertație** într-o primă sesiune, îl mai pot susține o singură dată într-unul din anii universitari următori, în cadrul examenului de disertaţie programat pentru absolvenţii anului respectiv şi cu suportarea de către candidat a cheltuielilor de examinare stabilite de Senatul Universităţii. Dacă şi la a doua susţinere a disertaţiei absolventul nu obţine medie de promovare, acesta poate primi, la cerere, o adeverință de absolvire a programului de masterat şi situația școlară.

(4) Absolvenţii programelor de conversie profesională care **nu promovează examenul de absolvire** primesc, la cerere, o adeverință care cuprinde informaţii privind denumirea programului de conversie profesională, domeniul de studiu, forma de învăţământ la care s-a organizat școlarizarea, perioada de studii, mediile de promovare a semestrelor/ anilor de studii. Aceștia pot susţine examenul de finalizare a studiilor în oricare altă sesiune, conform prevederilor legale în vigoare, cu plata cheltuielilor de examinare stabilite de Senatul Universităţii „Alexandru Ioan Cuza” din Iaşi.

1. Rectorul Universităţii „Alexandru Ioan Cuza” din Iaşi poate anula, cu aprobarea Senatului Universitar, un examen de finalizare a studiilor, un certificat sau o diplomă de studii, atunci când se dovedește că s-a obţinut prin mijloace frauduloase sau prin încălcarea prevederilor Codului de etică şi deontologie universitară.
2. DISPOZIŢII FINALE ŞI TRANZITORII
3. (1) Coordonatorii lucrărilor de licenţă, de diplomă, de disertaţie şi de absolvire răspund solidar cu autorii acestora de asigurarea autenticității conţinutului.

(2) Responsabilitatea privind declaraţia de autenticitate a lucrărilor de licenţă/diplomă/ disertaţie/absolvire revine candidatului. Tentativa de fraudă se pedepseşte cu eliminarea candidatului din examen.

(3) Responsabilitatea verificării autenticității conţinutului lucrării de licenţă/diplomă/ absolvire şi disertaţie revine *îndrumătorului,* care are obligaţia de a parcurge conţinutul tezei şi de a întocmi referatul de apreciere. Acesta va fi însoțit de raportul de similitudine generat de un program informatic specializat în detectarea plagiatului, agreat de către Universitatea „Alexandru Ioan Cuza” din Iași (ex. Turnitin). Procentul de similitudine acceptat este stabilit de către consiliul fiecărei facultăți, în funcție de specificul domeniului.

(4) Comisia Centrală pe Universitate şi comisiile pe facultăţi asigură, prin măsuri specifice, respectarea normelor deontologiei şi eticii academice, în scopul prevenirii /combaterii plagiatului, a comercializării lucrărilor, precum şi a oricărei tentative de fraudă.

(6) Facultăţile vor informa candidaţii despre condițiile de înscriere la examenele de finalizare a studiilor, conținutul, programele, accesul în biblioteci, cursurile de pregătire etc., prin afişare şi, dacă este posibil, prin broşuri/ pliante tipărite şi/sau pagini web.

1. Prezentul regulament se aplică pentru sesiunile iulie/septembrie 2022/ februarie 2023 pentru promoţia anului universitar 2021/2022, precum şi pentru absolvenţii care nu au susţinut sau nu au promovat examenul de finalizare a studiilor până la intrarea sa în vigoare.

ANEXE

Anexa I

**D E C L A R A Ț I E**

Subsemnatul(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cadru didactic la Facultatea de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, președinte/membru/secretar/al comisiei pentru susținerea examenului de licență/diplomă/disertație/absolvire, programul/specializarea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **declar că sunt** **de acord cu înregistrarea** audio/video a examenului de licență/diplomă/disertație/absolvire.

Data\_\_\_\_\_\_\_\_\_\_\_\_\_\_\_\_\_\_ Semnătura\_\_\_\_\_\_\_\_\_\_\_\_\_\_\_\_\_

Prin completarea și semnarea declaraţiei, candidatul îşi dă acordul cu privire la stocarea, utilizarea, prelucrarea şi portarea datelor personale de către Universitatea „Alexandru Ioan Cuza” din Iaşi, în scop contractual în vederea derulării examenului de finalizare a studiilor, respectiv pentru exercitarea de către operator a unor interese legitime prevăzute de lege, cum ar fi: transmiterea informaţiilor, conform legii, altor entităţi, respectiv prelucrarea acestor date de către entităţi.

Declar pe proprie răspundere că am luat la cunoştinţă de prevederile Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) şi declar că sunt de acord ca datele mele personale să fie stocate, utilizate, prelucrate şi portate.

Anexa II

**D E C L A R A Ț I E**

Subsemnatul(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, absolvent(ă) al/a Facultății de \_\_\_\_\_\_\_\_\_\_\_\_în anul universitar \_\_\_\_\_\_\_\_, învăţământ cu frecvenţă / învățământ cu frecvență redusă/ învățământ la distanță, număr matricol \_\_\_\_\_\_\_\_\_\_\_\_\_\_\_\_\_\_\_\_\_\_\_\_, email \_\_\_\_\_\_\_\_\_\_\_\_\_\_\_\_\_\_\_\_\_\_, studii universitare de licenţă/master, specializarea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **declar următoarele**:

* 1. **ÎNREGISTRAREA EXAMENULUI**

|  |  |
| --- | --- |
| **□ Sunt de acord** cu înregistrarea audio / video a examenului de licență/diplomă/disertație/absolvire pe care urmează să îl susțin în sesiunea **iulie 2022** **□ Nu sunt de acord** cu înregistrarea audio / video a examenului de licență/diplomă/disertație/absolvire pe care urmează să îl susțin în sesiunea **iulie 2022.** | ATENŢIE: SE BIFEAZA O SINGURĂ VARIANTĂ! |

**Am luat la cunoștință de faptul că, în situaţia în care nu îmi exprim acordul cu privire la înregistrarea audio/video a examenului** de **licență/diplomă/disertație/absolvire, evaluarea se va amâna pentru prima sesiune în care va fi permisă activitatea în sistem „faţă în faţă”.**

* 1. **AFIȘAREA REZULTATELOR**

**Sunt de acord să-mi fie afișat numele și prenumele pe listele cu rezultatele examenului de finalizare a studiilor:**

**□ DA □ NU**

Data\_\_\_\_\_\_\_\_\_\_\_\_\_\_\_\_\_\_ Semnătura\_\_\_\_\_\_\_\_\_\_\_\_\_\_\_\_\_

Prin semnarea declaraţiei, beneficiarul îşi dă acordul cu privire la stocarea, utilizarea, prelucrarea şi portarea datelor personale de către Universitatea „Alexandru Ioan Cuza” din Iaşi, în scop contractual, în vederea derulării examenului de finalizare a studiilor, respectiv pentru exercitarea de către operator a unor interese legitime, prevăzute de lege cum ar fi: transmiterea informaţiilor, conform legii, altor entităţi, respectiv prelucrarea acestor date de către entităţi.

Declar pe proprie răspundere că am luat la cunoştinţă de prevederile Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) şi declar că sunt de acord ca datele mele personale să fie stocate, utilizate, prelucrate şi portate.

Anexa III

Avizat,

Îndrumător Lucrare de Licenţă/Diplomă/Disertație//Absolvire

Titlul, Numele şi prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_

**DECLARAȚIE** **privind autenticitatea conţinutului lucrării de licenţă/diplomă/disertaţie/absolvire**

Subsemnatul(a) ………..………………………………………………………………………

domiciliat(ă) în ………………………………………………………………………………………..

născut(ă) la data de ………………..…., identificat (ă) prin CNP……….……………………..., absolvent(ă) al(a) Universităţii „Alexandru Ioan Cuza” din Iaşi, Facultatea de ………………………. specializarea ………………………………………………......., promoţia ………………………….,

declar pe propria răspundere, cunoscând consecinţele falsului în declaraţii în sensul art. 326 din Noul Cod Penal şi dispoziţiile Legii Educaţiei Naţionale nr. 1/2011 art.143 al. 4 si 5 referitoare la plagiat, că lucrarea de licenţă diplomă/disertaţie/absolvire cu titlul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, elaborată sub îndrumarea dlui/dnei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, este autentică, îmi aparține şi îmi asum conţinutul său în întregime.

De asemenea, declar că sunt de acord ca lucrarea mea de licenţă/diplomă/disertaţie/absolvire să fie verificată prin orice modalitate legală pentru confirmarea autenticității, consimțind inclusiv la introducerea conţinutului său într-o bază de date în acest scop.

Am luat la cunoştinţă despre faptul că este interzisă comercializarea de lucrări ştiinţifice în vederea facilitării falsificării de către cumpărător a calităţii de autor al unei lucrări de licenţă, de diplomă sau de disertaţie şi în acest sens declar pe proprie răspundere că lucrarea de faţă nu a fost copiată, ci reprezintă rodul cercetării pe care am întreprins-o.

Dată azi, ………………………… Semnătură student …………………………

1. În momentul postării documentului în mediul online (site-ul facultăţii/departamentului/universității), pagina a doua, cu semnăturile persoanelor implicate în procesul de elaborare, avizare și aprobare, trebuie omisă/eliminată. [↑](#footnote-ref-1)